stanford-oval/wikipedia huggingface dataset:
Luettelo vaahteralajeista
s

hopeavaahtera (Acer saccharinum L.)
sokerivaahtera (Acer saccharum Marshall)
Acer × schwerinii Pax
kreetanvaahtera (Acer sempervirens L.)
Acer serrulatum Hayata
Acer shangszeense W.P.Fang & Soong
Acer shenkanense W.P.Fang ex C.C.Fu
Acer shenzhenensis R.H.Miao & X.M.Wang
Acer shihweii F.Chun & W.P.Fang
hondonvaahtera (Acer shirasawanum Koidz.)
sirovaahtera (Acer sieboldianum Miq.)
Acer sikkimense Miq.
Acer sinense Pax
Acer sino-oblongum F.P.Metcalf
Acer sinopurpurascens W.C.Cheng
Acer skutchii Rehder
Acer sosnowskyi Doluch.
tähkävaahtera (Acer spicatum Lam.)
Acer stachyophyllum Hiern
koivuvaahtera (A. stachyophyllum subsp. betulifolium (Maxim.) P.C.de Jong)
Acer sterculiaceum Wall.
Acer sutchuenense Franch.
Acer sycopseoides Chun
t

pikkuvaahtera (Acer tataricum L. )
mongolianpikkuvaahtera eli mongolianvaahtera (A. tataricum subsp. ginnala, syn. A. ginnala)
turkestaninpikkuvaahtera eli turkestaninvaahtera (A. tataricum subsp. semenovii, syn. A. semenovii)
tataaripikkuvaahtera eli tataarivaahtera (A. tataricum subsp. tataricum)
amurinvaahtera (Acer tegmentosum Maxim.)
Acer tenellum Pax
Acer tenuifolium (Koidz.) Koidz.
Acer thomsonii Miq.
Acer tibetense W.P.Fang
Acer tonkinense Lecomte
huntuvaahtera (Acer triflorum Kom.)
liekkivaahtera (Acer truncatum Bunge), idänvaahteran alalajiksi luokiteltuna liekki-idänvaahtera (A. pictum subsp. truncatum (Bunge) A.E.Murray)
japaninperhosvaahtera (perhosvaahtera) (Acer tschonoskii Maxim.)
Acer tsinglingense W.P.Fang & C.C.Hsieh
Acer tutcheri Duthie
u

kiinanvaahtera (Acer ukurunduense Trautv. & C.A.Mey.)
Acer undulatum Pojark.
v

Acer × varbossanium (K.Malý) Simonk.
nukkavaahtera (Acer velutinum Boiss.)
w

Acer wangchii W.P.Fang
Acer wardii W.W.Sm.
Acer wilsonii Rehder
y

Acer yangbiense Y.S.Chen & Q.E.Yang
Acer yinkunii W.P.Fang
Acer yui W.P.Fang
z

saksinvaahtera eli zoescheninvaahtera (Acer × zoeschense tai × zoeschenense) – puutarharisteymä
Muistialueen ylitys

Muistialueen ylitys eli segmentointivirhe (engl. segmentation fault tai access violation), on tietokoneohjelmissa esiintyvä virhetilanne.
Monet ohjelmointikielet, kuten C ja C++, eivät tarkista osoittimien oikeellisuutta. Suojatussa tilassa toimiva käyttöjärjestelmä pystyy kuitenkin valvomaan, että ohjelma ei kirjoita tai lue muistialuetta, joka ei kuulu sille. Kun ohjelma yrittää käyttää sille kuulumatonta muistia, laitteisto luo tilan, jonka käyttöjärjestelmä käsittelee virhesignaalina tai poikkeuksena. Mikäli ohjelma ei käsittele sitä erikseen, käyttöjärjestelmä useimmiten pysäyttää ohjelman.
Suojaamattomassa tilassa toimivat käyttöjärjestelmät eivät aiheuta poikkeusta, mutta käytetyt ohjelmakirjastot voivat silti havaita tiettyjä selkeitä virhetilanteita, esimerkiksi nollaksi asetetun osoittimen käytön (null pointer assignment).
Unix-järjestelmissä muistialueen ylityssignaali on SIGSEGV (Segmentation fault), POSIX-standardissa signaalikoodi 11. Segmentointi-termi on jo vanhahtava: nykyaikaisissa järjestelmissä ei käytetä enää segmenttejä, vaan "muistisivuja" (page). Microsoft Windows-järjestelmä aiheuttaa poikkeuksen STATUS_ACCESS_VIOLATION (Käsky osoitteessa 0x%08lx viittasi muistiin osoitteessa 0x%08lx. Muisti ei voi olla %s. / The instruction at 0x%08lx referenced memory at 0x%08lx. The memory could not be %s.).
Useimmiten muistialueen ylitys johtuu tilanteesta, jossa osoitinmuuttujaa ei alusteta ennen käyttöä. Tällöin osoitinmuuttujan kohdetta ei ole määritelty, ja osoitinmuuttuja todennäköisesti osoittaa paikkaan, jota ohjelma ei voi lukea eikä kirjoittaa. On myös mahdollista, että se osoittaa satunnaiseen sallittuun muistiosoitteeseen, mikä johtaa usein ongelmiin.
Esimerkkejä

Seuraava ANSI C -esimerkki aiheuttaa suojattua muistia käyttävissä järjestelmissä virheen.
char *s = "string";
  *s = 'a';
Suojaamattomissa järjestelmissä tämä asettaa osoittimen s osoittaman merkkijonon ensimmäiseen muistipaikkaan merkin 'a'. Suojatussa tilassa toimivissa järjestelmissä ohjelman merkkijonoliteraali puolestaan sijaitsee ohjelmakoodiosiossa; ohjelmakoodin muistisivut on kirjoitussuojattu, ja ohjelma ei pysty muuttamaan itseään.
Esimerkki nollaosoittimesta:
char *s = 0;
  *s = 'a';
Osoitinmuuttuja osoittaa muistipaikkaan 0, joka ei ole ohjelmissa kirjoitettavissa; tämä muistipaikka on myös sovittu tarkoittavan "osoitin ei osoita minnekään".
MathML

MathML eli matemaattinen merkintäkieli (sanoista Mathematical Markup Language) on XML:n sovellus, jolla voidaan esittää matemaattisia symboleja ja kaavoja. Tarkoituksena on sisällyttää verkkosivuihin matemaattisia kaavoja.
MathML on W3C:n suositus. Viimeisin virallinen versio on MathML 3, mutta se on todettu hankalaksi tukea, joten sen tilalle on kehitetty MathML Core, joka keskittyy olennaisiin osiin MathML-koodia. Se on vasta luonnosvaiheessa. Seuraava luonnosvaiheessa oleva laaja standardi tulee olemaan MathML 4.
Historia

Ensimmäinen määrittelyversio 1.01 julkaistiin heinäkuussa 1999 ja versio 2.0 ilmestyi helmikuussa 2001. Lokakuussa 2003 MathML:n versio 2.0 julkaistiin lopullisena versiona. Tällä hetkellä viimeisin voimassa oleva suositus on MathML 3, joka julkaistiin vuonna 2014.
MathML kehitettiin ennen XML:n nimiavaruuksia. Siksi MathML ei usein käytä nimiavaruuksia ja ohjelmat, jotka käsittelevät MathML:ää, kuten Mozilla-selain, eivät vaadi nimiavaruuksien määrittämistä. Ohjelmissa, jotka käyttävät nimiavaruuksia MathML:ssä, suositeltu nimiavaruus-URI on http://www.w3.org/1998/Math/MathML.
Esitys ja merkitys

XML:n tavoin MathML ei kuvaa ainoastaan esitysmuotoa, vaan se voi myös sisältää kaavojen osien merkityksen. Tämä jälkimmäinen osa tunnetaan nimellä MathML-Content (content tarkoittaa sisältöä). Koska laskua tai kaavaa säilytetään erillään esityksestä se, miten sisällyksen tarkoitus kerrotaan, jätetään käyttäjälle. Esimerkiksi nettisivut, jotka sisältävät MathML:llä toteutetun kaavan, voidaan näyttää normaaleina sivuina monilla eri selaimilla, mutta ruudunlukuohjelma voi lukea näkövammaiselle käyttäjälle saman MathML:n ääneen. Esimerkiksi käyttäen MathPlayer-lisäosaa Internet Explorerissa tai lataamalla MathCAT-lisäosan ruudunlukijaansa (tällä hetkellä saatavilla NVDA-ruudunlukijalle).
Esimerkki

Tunnettu toisen asteen yhtälön ratkaisukaava
merkittäisiin TeX-syntaksilla näin:
x = \frac{-b \pm \sqrt{b^2 - 4ac}}{2a}
Ja MathML:llä näin:
<math>
 <mi>x</mi>
 <mo>=</mo>
 <mfrac>
  <mrow>
   <mrow>
    <mo>-</mo>
    <mi>b</mi>
   </mrow>
   <mo>±</mo>
   <msqrt>
    <msup>
     <mi>b</mi>
     <mn>2</mn>
    </msup>
    <mo>-</mo>
    <mrow>
     <mn>4</mn>
     <mo>⁢</mo>
     <mi>a</mi>
     <mo>⁢</mo>
     <mi>c</mi>
    </mrow>
   </msqrt>
  </mrow>
  <mrow>
   <mn>2</mn>
   <mo>⁢</mo>
   <mi>a</mi>
  </mrow>
 </mfrac>
</math>
Vaikka MathML-merkintä on TeX-esitystä pidempi, XML-muotoilu laajentaa merkinnän käsittelyä ohjelmallisesti ja mahdollistaa tulostuksen erilaisissa ohjelmissa kuten esimerkiksi selaimessa. MathML-koodia ei ole tarkoitettu suoraan ihmisen muokattavaksi.
Ohjelmistotuki > Editorit

Suoran MathML tuki (mm. MathML:n leikkauksen ja liimauksen) sisältäviä editoreja ovat julkaisseet Wolfram Research (Publicon) ja Soft4science (SciWriter).
MathML:ää tukevia toimisto-ohjelmistoja ovat muun muassa LibreOffice ja KOffice ja matemaattisista ohjelmistoista Mathematica.
Ohjelmistotuki > Muunto

Monia muunto-ohjelmia matemaattisen ilmaisun muuntamiseen MathML:ksi on markkinoilla, sisältäen muuntajia TeXin ja MathML:n välillä. ConTeXt kääntää MathML:n TeXiin (käyttökohteena pdf-tiedostot). Design Sciencen MathTypellä voi WYSIWYG-editorissa käsiteltyjä kaavoja muuntaa MathML:ksi. Wolfram Research tarjoaa nettisivun kirjoitettujen kaavojen kääntämiseksi 
MathML:ksi.
GNU TeXmacs on WYSIWYG-editori, joka luotu matematiikan esitystä silmällä pitäen. MathML-muuntajia on kumpaankin suuntaan. TeXmacsia voidaan käyttää kirjoittamaan matemaattisia XHTML-artikkeleita, jotka sisältävät MathML:ää.
Amaya, W3C:n selain-editori voidaan myös mainita wysiwyg-MathML-editorina.
Ohjelmistotuki > Selaimet

Tammikuusta 2023 lähtien yleisimmät selaimet, kuten Mozilla Firefox, Google Chrome ja Microsoft Edge tukevat MathML-koodin esittämistä. Visuaalinen esitys kuitenkin vaihtelee näiden selainten välillä.
Muita standardeja

OpenMath on standardi, joka on pikemminkin suunniteltu sisältämään kaavan tarkoituksen, mutta sitä voidaan käyttää myös MathML:n lisänä. OpenMathin suunnittelijat ovat suurimmaksi osaksi osallistuneet MathML-Contentin suunnitteluun.
Aiheesta muualla

Wikimedia Commonsissa on kuvia tai muita tiedostoja aiheesta .
W3C Math Home -sisältää määrittelyn ja listan MathML:ää tukevista ohjelmista (englanniksi)
Viimeisimmät MathML suositukset (englanniksi)
Zvon MathML Reference (englanniksi)
GNU TeXmacs -ilmainen wysiswyg editori (englanniksi)
MathType (englanniksi)
MathPlayer – Design Sciensen plugin, jolla Internet Explorer pystyy näyttämään MathML:llä muodostetun kaavan (englanniksi)
MathCAT-lisäosa NVDA-ruudunlukijalle, jolla voi kuunnella ja lukea MathML-koodilla muodostetun kaavan (englanniksi).
MathFlow XML workflow tools to interpret, create, edit, and export MathML. (englanniksi)
MathML Central (englanniksi)
Native MathML lisäosa Mozilla Firefox verkkoselaimeen. (englanniksi)
itexToMML (englanniksi)
ASCIIMath – JavaScript kirjasto wiki-tyypisen syntaksin muuntamiseksi MathML:ksi (englanniksi)
LaTeXMathML – JavaScript ohjelma, joka dynaamisesti muuttaa LaTeX matematiikka notaation MathML:ksi (englanniksi)
Lal Shah Bokhari

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Los Angeles 1932 | joukkuekilpailu |  |
Lal Shah S. Bokhari  (s. 22. kesäkuuta 1909 Faisalabad Pakistan, k. 22. kesäkuuta 1959 Colombo Sri Lanka) oli intialainen maahockeypelaaja. Hän kilpaili kesäolympialaisissa 1932 ja oli mukana Intian olympiakultaa voittaneessa joukkueessa.
Lahti Lacrosse

| Lahti Lacrosse |
| --- | --- |
Perustettu:  Lahdessa 2008
Kotiareena:  Lahden kisapuisto 
Puheenjohtaja:   Fanny Sutela
Lahti Lacrosse ry on vuonna 2008 perustettu lahtelainen lacrosseseura, jonka alaisuudessa pelaavat miesten, poikien ja naisten joukkueet. Seuran fieldlacrossejoukkueet tunnetaan nimillä Lahti Predators, kun taas box lacrossejoukkueen nimi on Lahti BoxMonkeys.
Seuran perustamisen taustalla oli kesällä 2008 järjestetyt haavipallon Euroopan-mestaruuskilpailut. Tämä nosti lajin mielenkiintoa alueella, jonka seurauksena vuoden 2008 syyskuussa muodostettiin Lahti Lacrosse ry. Naisten joukkue, Lahti Predators Women, perustettiin vuonna 2010.
Lahti Lacrosse on voittanut yhteensä viisi mitalia SM-sarjassa: vuonna 2013 miesten joukkue voitti pronssia, box lacrossejoukkue ja poikien joukkue hopeaa. Vuonna 2014 U16- juniorit voittivat SM-kultaa ja Box Monkeys sijoittui boxlacrossen SM-sarjassa toiselle sijalle.
Lal Jayawardena

Lal R. Jayawardena (sinhala:ලාල් ජයවර්ධන) (1935–2004) oli tunnettu srilankalainen taloustieteilijä ja diplomaatti. Hän oli World Institute for Development Economics Researchin (WIDER) ensimmäinen johtaja (1985–1993) ja Sri Lankan valtiovarainministeri 1970-luvulla. Jayawardena oli toiminut Sri Lankan suurlähettiläänä Euroopan talousyhteisössä, Belgiassa, Luxemburgissa ja Alankomaissa (1978–82) ja Sri Lankan päävaltuutettuna Yhdistyneessä kuningaskunnassa ja Irlannissa (1999–2000). Hän oli Sri Lankan presidentin talousneuvonantaja ja Sri Lankan kansallisen kehitysneuvoston varapuheenjohtaja.
Valtiovarainministerinä hän oli myös tärkeä osa Sri Lankan talouden 1970-luvun puolivälissä avaavaa uudistuspakettia. Hän johti Intian ja Sri Lankan taloudellista yhteistyötä käsittelevää tutkimusryhmää, jonka loppuraportti muodosti perustan Intian ja Sri Lankan kahdenväliselle vapaakauppasopimukselle (1998). Hän oli myös 24:n ryhmän toinen varapuheenjohtaja.
Syntynyt N. U. Jayawardenalle Ceylonin keskuspankin entiselle pääjohtajalle ja Amybelle Millicent Jayawardenalle; Lal sai koulutuksensa Royal Collegessa Colombossa, jossa hän oli Gamini Seneviratnen ja Chris Pinton aikalainen.Jayawardena valmistui King's Collegesta Cambridgessa Economic Triposista ja jatkoi tohtorin tutkinnon suorittamista Cambridgen yliopistosta. Cambridgen aikana hänen aikalaisiaan olivat Amartya Sen, Richard Layard, Tam Dalyell, Mahbub ul Haque, Jagdish Bhagwati, Manmohan Singh ja Geoff Harcourt; hän oli myös Cambridgen apostolien jäsen. Hän oli naimisissa tohtori Kumari Jayawardenen kanssa.
Miesten superalppiyhdistetty alppihiihdon maailmanmestaruuskilpailuissa 2011

Miesten superalppiyhdistetty alppihiihdon maailmanmestaruuskilpailuissa 2011 järjestettiin 14. helmikuuta. Kilpailun syöksyosuus järjestettiin Kandahar-rinteessä ja pujottelu Gudiberg-rinteessä. Superalppiyhdistettyyn osallistui 41 urheilijaa 22 eri maasta.
Mukul Roy

| Mukul Roy |
| --- | --- |

Parlamentaarikko Rajya Sabhassa
 3. huhtikuuta 2012 – 11. lokakuuta 2017  
Intian rautatieministeri
 20. maaliskuuta 2012 – 21. syyskuuta 2012  
Edeltäjä:  Dinesh Trivedi
Seuraaja:  C. P. Joshi
Henkilötiedot
Syntynyt: 17. huhtikuuta 1954 (ikä 70) Kanchrapara, Länsi-Bengali, Intia
Tiedot
Puolue:  Intian kansanpuolue (2017–)
Muut puolueet:  All India Trinamool Congress (1998–2017) Intian kongressipuolue (ennen 1998)
Mukul Roy (bengaliksi মুকুল রায়; s. 17. huhtikuuta 1954 Kanchrapara, Länsi-Bengali) on intialainen poliitikko, joka toimi maansa parlamentin ylähuoneen jäsenenä, edustamassa Länsi-Bengalin osavaltiota vuosina 2012–2017. Hän joutui eroamaan virastaan ja All India Trinamool Congress -puolueen jäsenyydestä vuonna 2017 mentyään tapaamiseen Intian kansanpuolueen Arun Jaitleyn kanssa.
Roy on toiminut All India Trinamool Congressin pääsihteerinä. Hän oli Manmohan Singhin hallituksessa merenkulkuministerinä keväästä 2009 maaliskuuhun 2012. Kun rautatieministeri Mamata Banerjee erosi virastaan siirtyäkseen Länsi-Bengalin pääministeriksi, Roy hoiti vuoden 2011 toukokuusta heinäkuuhun myös rautatieministerin virkaa. Rautatieministeriksi valittiin tämän jälkeen saman puolueen poliitikko Dinesh Trivedi, joka erosi tehtävästään maaliskuussa 2012. Trivedi joutui eroamaan matkustajalippujen hintojen korotuksen sisältäneen rautatiebudjetin julkaisemisen jälkeen. Trivedin edustaman puolueen puheenjohtaja, Mamata Banerjee, vastusti korotusta. Trivedi erosi 18. maaliskuuta ja Roy vannoi valan kaksi päivää myöhemmin.
Aiheesta muualla

Kuvia tai muita tiedostoja aiheesta Mukul Roy Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mukul Roy
Käännös suomeksi
Miesten supersuurpujottelu alppihiihdon maailmanmestaruuskilpailuissa 2011

Miesten supersuurpujottelu alppihiihdon maailmanmestaruuskilpailuissa 2011 kilpailtiin 9. helmikuuta Kandahar-rinteessä. Kilpailuun osallistui 73 urheilijaa 30 eri maasta.
Mukulakovio

| Mukulakovio |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Koviot Scleria
Laji::  bulbifera
Kaksiosainen nimi
 Scleria bulbifera  Hochst. ex A.Rich. 
Synonyymit
 Scleria buchananii 
Katso myös
   Mukulakovio Wikispeciesissä   Mukulakovio Commonsissa 
Infobox OKNimi-testi OKIUCN-testi OK: 
Mukulakovio (Scleria bulbifera) on sarakasvien (Cyperaceae) heimoon ja kovioiden (Scleria) sukuun kuuluva kasvilaji. Se kasvaa avoimilla paikoilla joko ruohostomailla tai väljässä metsässä. Mukulakovio kasvaa myös kausittain märkinä olevilla paikoilla.
Mukulakovio kasvaa noin 30–70 cm korkeaksi ja sen varret ovat noin millimetrin paksuisia sekä kolmisärmäisiä. Varren tyvellä on puutunut, sipulimainen laajentuma, joka on halkaisijaltaan noin 4–10 mm. Mukulakovion lehdet ovat 15–30 cm pitkiä ja 2–5 mm leveitä. Lehtitupet ovat tiheään vaaleakarvaisia. Mukulakovion kukinto on 5–20 cm pitkä, tähkämäinen kukinto, jonka tähkylät ovat 4–6,5 mm pitkiä, ja hedelmä on pienikokoinen pähkylä.
Mukulakoviota tavataan laajalti Saharan eteläpuoleisessa Afrikassa.
Aiheesta muualla

JSTOR Global Plants: Scleria bulbifera (englanniksi)
Global Biodiversity Information Facility (GBIF): Scleria bulbifera (englanniksi)
Köprülü-suku

Köprülü-suku oli Osmanien valtakunnassa vaikuttanut ylimyssuku, josta nousi kaikkiaan kuusi suurvisiiriä, mukaan lukien suvun adoptoima Merzifonlu Kara Mustafa pašša. Suvun merkittäviä uudempia jälkeläisiä oli Mehmet Fuat Köprülü, turkkilainen historioitsija ja kansatieteilijä.
Suvun perustaja ja ensimmäinen suurvisiiri oli Albaniassa syntynyt Köprülü Mehmet pašša, joka perusti perheen pohjois-Anatoliassa sijaitsevassa Köprün (nyk. Vezirköprü) kaupungissa.
Muita merkittäviä suvun jäseniä ovat Köprülü Abdullah Pasha (1684–1735, Köprülü Fazıl Mustafa paššan poika), valtiomies ja sotilas, joka aikanaan toimi komentajana Persiaa vastaan käydyissä sodissa ja kuvernöörinä useissa Osmanien valtakunnan provinsseissa.
Köprülü-suvun suurvisiirit

| Nimi | Elinvuodet | Suurvisiirinä | Sulttaanin aikana |
| --- | --- | --- | --- |
| Köprülü Mehmet pašša | 1583–1661 | 1656–1661 | Mehmed IV |
| Köprülü Fazıl Ahmet pašša | 1635–1676 | 1661–1676 | Mehmed IV |
| Merzifonlu Kara Mustafa pašša1 | 1634–1683 | 1676–1683 | Mehmed IV, Suleiman II |
| Abaza Siyavuş pašša2 |  ?-1688 | 1687–1688 | Suleiman II |
| Köprülü Fazıl Mustafa pašša | 1637–1691 | 1689–1691 | Suleiman II, Ahmed II |
| Köprülü Hüseyin pašša | k. 1702 | 1697–1702 | Mustafa II |
| Köprülü Damat Numan pašša | k. 1719 | 1710–1711 | Ahmed III |

1 Kara Mustafa pašša todennäköisesti adoptoitiin Köprülü-sukuun lapsena. Hän myös meni naimisiin sukuun kuuluneen naisen kanssa.

2 Abaza-taustainen Abaza Siyavuş pašša oli Köprülü Mehmet paššan palvelija, joka adoptoitui Köprülü-sukuun avioliiton kautta.
Käännös suomeksi
Motopark Raceway

| Motopark Raceway |
| --- | --- |

Sijainti:  Pieksämäki, Suomi
Radan pituus:  3,516km
Mutkia:  17
Motopark Racewayn kiihdytyssuora kuvattuna 13.7.1987
Motopark Raceway on suomalainen moottorirata, joka sijaitsee Etelä-Savossa Pieksämäen kunnassa Virtasalmella. Asfaltoidun radan pituus on 3516 metriä. Sitä kiertää hiekkapohjainen rallirata jonka pituus on 3 000 metriä. Alueella on myös täysimittainen 402,33 metrin kiihdytysrata, jolla ajetaan kiihdytyskisoja. Motoparkissa järjestetään monenlaisia moottoriurheilutapahtumia.
Motoparkin rata avattiin vuonna 1987 ja alkuvaiheessa alueella oli vain suora kiihdytysrata, joka oli valmistuessaan ainoa pelkästään kiihdytysautoilulle varattu moottoristadion Euroopassa ja Suomen ensimmäinen kiihdytysrata. Ennen Motoparkin valmistumista kiihdytyskilpailuja oli ajettu tilapäisillä radoilla, jollaisina toimivat lentokentät.
Lajin kattojärjestö Finnish Hot Rod Association ry (FHRA) oli jo pidemmän aikaa etsinyt sopivaa sijoituspaikkaa ja rakennuttajaa ratahankkeelle. Motoparkin ratahanke käynnistyi talvella 1986/1987 ja ratahanke toteutettiin nopealla aikataululla. Ratahanke sai alkunsa kun Pieksämäelle perustettiin oma kiihdytysurheilu- ja amerikanautoyhdistys Pieksämäki Hot Rod Association ry 4. lokakuuta 1986. Ratahankkeen virallisena perustajana oli paikallisyhdistyksen puheenjohtaja Jari Kaplas, sekä avainhahmoina maa-alueen omistanut ja radan rakennustöistä vastanneen Häkkisen Soran yrittäjä Pasi Häkkinen, Finnish Hot Rod Association ry:n silloinen puheenjohtaja Risto "Paha Paavali" Poutiainen, sekä alkuperäisen radan suunnitelleen suunnittelutoimisto Paproen yrittäjä Antti Puranen. Radan valmistuminen lisäsi merkittävästi kiihdytysurheilun suosiota Suomessa ja paikallista harrastusta Pieksämäen seudulla.
Rataa laajennettiin 1990-luvulla, jolloin rakennettiin asfalttirata ja hiekkapohjainen rallirata. Alueeseen kuuluu myös oma leirintäalue "Motomajat".
Radan toiminnasta on jätetty vuosien varrella lukuisia valituksia mm. melun vuoksi. 
Ympäristönsuojeluasetuksen (169/2000) 1 § mukaan ulkona sijaitsevat moottoriurheiluradat tarvitsevat toiminnalleen  ympäristöluvan. Etelä-Savon ympäristökeskus on myöntänyt Motoparkille ympäristöluvan, mutta meluhaittojen vähentämiseksi lupaan on sisällytetty useita lupamääräyksiä, joissa rajoitetaan tuntuvasti sekä radan toiminta-aikoja että melutasoja. Toiminnanharjoittajan valitukset hylättiin korkeinta hallinto-oikeutta myöten. Nykyisin rata-alueen käyttöajat ovatkin hyvin tarkkaan säädeltyjä.
Kilpasarjat

Road Racing SM http://www.srra.fi
Ducati Cup http://www.ss-cup.fi
Road Racing European Cup Classic
Kilpasarjat > Entisiä tapahtumia

Rata-SM
Laurene Powell Jobs

| Laurene Powell Jobs |
| --- | --- |
 Laurene Powell Jobs vuonna 2012.
Henkilötiedot
Syntynyt: 6. marraskuuta 1963 (ikä 60)
Muut tiedot
Omaisuus:  18,8 miljardia dollaria (3/2018)
Laurene Powell Jobs (s. 6. marraskuuta 1963) on yhdysvaltalainen sijoittaja, miljardööriperijätär ja hyväntekijä. Hän on Applen perustajiin kuuluneen Steve Jobsin (1955–2011) leski ja peri puolisonsa kuoltua huomattavan määrän Walt Disneyn (4 prosenttia yhtiöstä) ja Applen osakkeita (alle 1 % osuus yhtiöstä). Maaliskuussa 2018 yhdysvaltalainen talousjulkaisu Forbes arvioi hänen ja hänen perheensä yhteiseksi varallisuudeksi 18,8 miljardia dollaria.
Powell Jobs on perustanut ja johtaa hallituksen puheenjohtajana Emerson Collectivea, joka pyrkii yhtäältä sosiaalisen muutoksen edistämiseen yrittäjyyden kautta ja toisaalta tukee apua tarvitsevia opiskelijoita. Hän on tehnyt monia sijoituksia. Hän on perustanut esimerkiksi luontaisia elintarvikkeita valmistavan Terraveran ja käynnistänyt College Track -ohjelman, joka auttaa epäedullisissa oloissa eläviä opiskelijoita valmistautumaan ja valmistumaan college-opinnoistaan. Hän on sitoutunut tukemaan 100 miljoonalla dollarilla Yhdysvaltain kansallista, nimellä "XQ: The Super School Project" kulkevaa kouluopetuksen uudistamisohjelmaa.  Hänen on raportoitu lahjoittaneen eri hyväntekeväisyyskohteisiin nimettömästi jopa 526 miljoonaa dollaria vuoden 2016 aikana. Paljolti laajojen sosiaalisten hankkeittensa ja miittavan hyväntekeväisyystoimintansa vuoksi talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 14. Hän on vuonna 2017 ostanut enemmistöosuuden The Atlantic -aikakauslehdestä. Bloombergin mukaan hän on myös vuonna 2017 sopinut ostavansa 20 prosentin osuuden NBA-seura Washington Wizardsin taustayhtiöstä (Monumental Sports & Entertainment).
Powell Jobs on suorittanut alemman korkeakoulututkinnon (B.Sc./B.A.) Pennsylvanian yliopistossa (Wharton School). Tämän jälkeen hän työskenteli kolme vuotta Goldman Sachs -pankkikonsernissa. Hän suoritti MBA-tutkinnon Stanfordin yliopistossa ja tapasi opiskeluaikanaan Steve Jobsin, kun tämä tuli pitämään vierailuluentoa Stanfordiin lokakuussa 1989. He menivät naimisiin kaksi vuotta myöhemmin keväällä 1991, ja he saivat on kolme lasta, jotka syntyivät vuosina 1991, 1995 ja 1998.
Köpstadsö

| Köpstadsö |
| --- | --- |
 Köpstadsö
 Koordinaatit: 57°37′40″N, 11°48′0″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Göteborgin kunta
Pinta-ala:  
 – Maa:  0,26 km²
Väkiluku:  114
 – Väestötiheys:  438,5 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Köpstadsö, arkikielessä usein Kössö, on kylä, pientaajama ja saari Göteborgin eteläisessä saaristossa, Länsi-Götanmaan läänissä, Ruotsissa. Se kuului aiemmin Göteborgin kunnan Styrsön kaupunginosalautakunnan alueeseen. Köpstadsön pientaajamassa on 114 asukasta, ja sen pinta-ala on 26 hehtaaria.
Aiheesta muualla

Wikimedia Commonsissa on kuvia tai muita tiedostoja aiheesta .